Usporedba snage ega kod agresivnih i neagresivnih alkoholičara: presječno istraživanje

**Cilj** Odrediti razliku u sociodemografskim obilježjima i snazi ega između agresivnih i neagresivnih alkoholičara.

**Postupci** Ovo presječno istraživanje uključilo je 111 agresivnih i 123 neagresivna alkoholičara u dobi od 25 do 60 godina primljenih na Zavod za alkoholizam Klinike za psihijatriju „Vrapče“ u Zagrebu između siječnja i prosinca 2016. Svi ispitanici zadovoljili su dijagnostičke kriterije za ovisnost o alkoholu prema Hrvatskoj inačici Mini međunarodnog neuropsihijatrijskog intervjua, četvrtom revidiranom izdanju Dijagnostičkog i statističkog priručnika za duševne poremećaje i Međunarodnoj klasifikaciji bolesti. Kliničku procjenu ispitanika napravio je iskusni psihijatar koristeći klinički intervju, MINI, Upitnik iz Brown-Goodwinove životne povijesti agresije i Ljestvicu ego-identitet prema Eriksonu. Klinički psiholog procijenio je kognitivnu funkciju. Izračun na Ljestvici ego-identitet analizirali smo koristeći jednosmjernu analizu varijance.

**Rezultati** U usporedbi s neagresivnim alkoholičarima, agresivni alkoholičari češće su bili razvedeni, nezaposleni, hospitalizirani i prvi put liječeni zbog alkoholizma u ranijoj dobi (*P* < 0,05 za sve). Oni su također češće bolovali od depresije (42,4% vs 19,4%, *P* = 0,013), pokušali počiniti samoubojstvo (34,7% vs 6,2%, *P* = 0,003), dosegli nižu razinu zrelosti u drugom stadiju psihosocijalnog razvoja koji je povezan sa sramom i sumnjom (14,0 ± 4,1 vs 17,4 ± 3,7, *P* = 0,013) i četvrtom stupnju koji je povezan s inferiornošću (13,1 ± 6,8 vs 18,1 ± 9,3, *P* = 0,011) te su imali niži ukupan izračun na Ljestvici ego-identitet (75,8 ± 20,4 vs 85,2 ± 21,5, *P* < 0,012).

**Zaključak** Agresivni alkoholičari imali su slabiju snagu ega nego neagresivni alkoholičari, iskusili su više depresivnih reakcija, imali više pokušaja samoubojstva te su pokazali lošije psihosocijalno funkcioniranje.